ગઈ કાલે પંજાબે કોલકાતાને ૧૬૮ રનનું લક્ષ્ય આપ્યું હતું. લક્ષ્યનો પીછો કરવા ઊતરેલી કોલકાતાની ટીમે નવ ઓવરમાં એક વિકેટે ૭૮ રન બનાવી લીધા હતા. બધું કોલકાતાના પક્ષમાં હતું. ૧૦મી ઓવરમાં બોલ રાહુલ તેવટિયાને સોંપવામાં આવ્યો અને આ વર્તમાન સિઝનમાં પોતાની પહેલી મેચ રમી રહેલા રાહુલ તેવટિયાએ ઓવરના ત્રીજા અને પાંચમા બોલ પર કોલકાતાના કેપ્ટન ગૌતમ ગંભીર (૮ રન) અને ત્યાર બાદ શાનદાર ફોર્મમાં રમી રહેલા રોબિન ઉથપ્પા (શૂન્ય રન)ને પેવેલિયનનો રસ્તો દેખાડી દીધો.